Szombathelyi Távhőszolgáltató

Korlátolt Felelősségű Társaság

Szombathely

Március 15. tér 5/A.

Cégjegyzékszám: 18-09-101139

# TÁRSASÁGI SZERZŐDÉSÉNEK

EGYSÉGES SZERKEZETBE

FOGLALT SZÖVEGE

***(A 29. számú módosítás dőlt betűvel és vastagon szedett)***

A társasági szerződés egységes szerkezetét készítette, és ellenjegyezte:

TÁRSASÁGI SZERZŐDÉS

EGYSÉGES SZERKEZETE

A Szombathelyi Törvényszék Cégbírósága által Cg. 18-09-101139 cégjegyzékszámon bejegyzett Szombathelyi Távhőszolgáltató Korlátolt Felelősségű Társaság társasági szerződésének egységes szerkezetbe foglalt szövege a 2013. évi V. tv. a Polgári törvénykönyvről (továbbiakban: Ptk.) rendelkezéseinek megfelelően:

I.

ÁLTALÁNOS RENDELKEZÉSEK

1. A társaság:
   1. cégneve: Szombathelyi Távhőszolgáltató Korlátolt Felelősségű Társaság
   2. rövidített cégneve: Szombathelyi Távhőszolgáltató Kft.
2. A társaság:
   1. székhelye: 9700 Szombathely, Március 15. tér 5/A.
   2. telephelyei:
      1. 9700 Szombathely, 125/20 hrsz,
      2. 9700 Szombathely, 8157/7 hrsz,
      3. 9700 Szombathely, 9056/5 hrsz,
      4. 9700 Szombathely, 2260/2/A/46 hrsz,
      5. 9700 Szombathely, 6467/9 hrsz,
      6. 9700 Szombathely, 6614/6 hrsz,
      7. 9700 Szombathely, 4739/2 hrsz,
      8. 9700 Szombathely, 8613/14 hrsz.
3. A társaság tagjai:
   1. SZOVA Szombathelyi Vagyonhasznosító és Városgazdálkodási Zártkörűen működő Részvénytársaság
   2. E.ON Energiatermelő Korlátolt Felelősségű Társaság
4. A társaság tevékenységi körei:

* 1. Főtevékenység:

35.30’08 Gőzellátás, légkondicionálás

* 1. Egyéb tevékenységek:

35.11’08 Villamosenergia-termelés

35.12’08 Villamosenergia-szállítás

38.11’08 Nem veszélyes hulladék gyűjtése

38.21’08 Nem veszélyes hulladék kezelése, ártalmatlanítása

38.32’08 Hulladék újrahasznosítása

43.21’08 Villanyszerelés

43.22’08 Víz-, gáz-, fűtés-, légkondicionáló szerelés

43.29’08 Egyéb épületgépészeti szerelés

46.73’08 Fa-, építőanyag-, szaniteráru-nagykereskedelem

46.74’08 Fémáru, szerelvény, fűtési berendezés nagykereskedelme 46.52’08 Elektronikus, híradástechnikai berendezés, és alkatrészei   
 nagykereskedelme

46.69’08 Egyéb máshova nem sorolt gép, berendezés nagykereskedelme

52.10’08 Raktározás, tárolás

62.03’08 Számítógép-üzemeltetése

62.09’08 Egyéb információ-technológiai szolgáltatás

63.11’08 Adatfeldolgozási web-hoszting szolgáltatás

68.20’08 Saját tulajdonú, bérelt ingatlan bérbeadása, üzemeltetése

71.12’08 Mérnöki tevékenység, műszaki tanácsadás

71.20’08 Műszaki vizsgálat, elemzés

74.90’08 Máshova nem sorolt egyéb szakmai, tudományos, műszaki tevékenység

77.11’08 Személygépjármű kölcsönzése

77.39’08 Egyéb gép, tárgyi eszköz kölcsönzése

II.

A TÁRSASÁG TÖRZSTŐKÉJE

1. A társaság törzstőkéje:

613.440.000.- (azaz hatszáztizenhárommillió-négyszáznegyvenezer) Ft, amelyből   
készpénz: 69.700.000.-Ft, azaz Hatvankilencmillió-hétszázezer forint,

apport: 543.740.000.-Ft, azaz Ötszáznegyvenhárommillió-hétszáznegyvenezer forint.

1. Az egyes tagok vagyoni hozzájárulása:

* 1. A SZOVA Zrt. üzletrészének névértéke:

460.080.000.-Ft, (azaz négyszázhatvanmillió-nyolcvanezer) Ft,

amely a törzstőke 75%-a.

* 1. Az E.ON Energiatermelő Kft. üzletrészének névértéke:

153.360.000.- (azaz egyszázötvenhárom-millió-háromszázhatvanezer) Ft,

amely a törzstőke 25%-a.

III.

A TÁRSASÁG KÉPVISELETE, A CÉGJEGYZÉS

1. A társaság ügyvezetője:
   1. A vezető tisztségviselővel szembeni kizáró okok:

Nem lehet vezető tisztségviselő az:

1. akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesül,
2. akit e foglalkozástól jogerősen eltiltottak; akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet;

az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől. (2013. évi V. törvény a Polgári törvénykönyvről – továbbiakban: Ptk. - 3:22. § (4) (5) bekezdés)

* 1. Összeférhetetlenség:

1. A vezető tisztségviselő – a nyilvánosan működő részvénytársaság részvénye kivételével - nem szerezhet társasági részesedést, és nem lehet vezető tisztségviselő olyan gazdasági társaságban, amely fő tevékenységként ugyan olyan gazdasági tevékenységet folytat, mint az a társaság, amelyben vezető tisztségviselő. Ha a vezető tisztségviselő új vezetői tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.
2. A vezető tisztségviselő és hozzátartozója – a mindennapi élet szokásos ügyletei kivételével – nem köthet saját nevében vagy saját javára a gazdasági társaság főtevékenysége körébe tartozó szerződéseket. (Ptk. 3:115. § (1) (2) bekezdés)
   1. A vezetői tisztségviselői jogviszony:
3. A vezető tisztségviselő az ügyvezetést – a társasággal kötött megállapodása szerint – megbízási jogviszonyban, vagy munkaviszonyban láthatja el. (Ptk. 3:112. § (1) bekezdés)
4. A megbízás a megválasztott személy által történő elfogadásával jön létre. (Ptk. 3:21. § (3) bekezdés)
5. Az ügyvezető megbízatásának tartama: 5 év, vagy ennél rövidebb időtartamra szól. (Ptk. 3:114. § )
   1. Az ügyvezető jog,- és feladatköre:
      1. A társaság törvényes képviseletét ellátja, képviseleti jogát önállóan gyakorolja. (Ptk. 3:29. § (1) (2) bekezdés)

Jogosult az ügyvezető igazgatói cím használatára.

* + 1. Ügyvezetési feladatait személyesen köteles ellátni. (Ptk. 3:22. § (3) bekezdés) a társaság érdekeinek megfelelően (Ptk. 3:21. § (2) bekezdés).
    2. A jogi személyek nyilvántartásába bejegyzett képviselő képviseleti jogának korlátozása és nyilatkozatának feltételhez vagy jóváhagyáshoz kötése harmadik személyekkel szemben nem hatályos, kivéve, ha harmadik személy a korlátozásról vagy a feltétel bekövetkeztének vagy a jóváhagyásnak a szükségességéről és annak hiányáról tudott vagy tudnia kellett volna. (Ptk. 3:31. §)
    3. Az ügyvezetést a gazdasági társaság érdekeinek elsődlegessége alapján önállóan látja el.

E minőségében a jogszabályoknak, a társasági szerződésnek és a taggyűlés határozatainak van alárendelve. A vezető tisztségviselőt a társaság tagja nem utasíthatja, és hatáskörét a taggyűlés nem vonhatja el. (Ptk. 3:112. § (2) bekezdés)

Az ügyvezető képviseleti jogának korlátozása, megosztása, és nyilatkozatának feltételhez vagy jóváhagyáshoz kötése harmadik személlyel szemben nem hatályos. (Ptk. 3:196. § (1) bekezdés)

* + 1. A társaság irányításával kapcsolatos olyan döntéseket meghozza, amelyek nem tartoznak a tagok hatáskörébe. (Ptk. 3:21. § (1) bekezdés)
    2. A társaság jogszabályban előírt adatait köteles bejelenteni a nyilvántartó bíróságnak. (Ptk. 3:29. § (3) bekezdés):

1. A társaság tagjairól tagjegyzéket vezet a Ptk. 3:197. § (2) bekezdésében foglaltak szerint. (Ptk. 3:197. § (1) bekezdés)

A tagjegyzék adataiban bekövetkező változásokat át kell vezetni a tagjegyzéken és a módosított tagjegyzéket be kell nyújtania a nyilvántartó bírósághoz is. (Ptk. 3:197. § (3) bekezdés)

1. A törzstőke leszállításáról szóló határozat meghozatalát követő harminc napon belül köteles azt a nyilvántartó bíróságnak bejelenteni, és intézkedni a törzstőke leszállításáról szóló döntésnek két alkalommal történő hirdetményi közzétételétől a Ptk. 3:203.§-ában foglaltak szerint. (Ptk. 3:203. § (1) bekezdés)
   * 1. A taggyűlést a meghívó küldésével összehívja a Ptk. 3:17. §-ában foglaltak szerint.

A taggyűlésre a tagokat a napirend közlésével kell meghívni. A meghívók elküldése és a taggyűlés napja között legalább három napnak kell eltelnie. (Ptk. 3:190. § (1) bekezdés)

* + 1. Késedelem nélkül köteles összehívni a taggyűlést vagy annak ülés tartása nélküli döntéshozatalát kezdeményezni, ha tudomására jut, hogy

1. a társaság saját tőkéje veszteség folytán a törzstőke felére csökkent;
2. a társaság saját tőkéje a törzstőke törvényben meghatározott minimális összege alá csökkent;
3. a társaságot fizetésképtelenség fenyegeti vagy fizetéseit megszüntette; vagy
4. ha vagyona tartozásait nem fedezi. (Ptk. 3:189. § (1) bekezdés)
   * 1. A társaság beszámolóját tárgyaló taggyűlésre meg kell hívnia a könyvvizsgálót. (Ptk. 3:131. § (2) bekezdés).
     2. Köteles gondoskodni arról, hogy a taggyűlésről jegyzőkönyv készüljön a Ptk. 3:193. § (1) bekezdésében foglaltak szerint. A jegyzőkönyvet az ügyvezető és egy – a taggyűlésen jelenlévő, hitelesítőnek megválasztott – tag írja alá. (Ptk. 3:193. § (1) (2) bekezdés)
     3. Jogosult kérni a taggyűlést, hogy a beszámoló elfogadásával egyidejűleg az előző üzleti évben kifejtett ügyvezetési tevékenység megfelelőségét megállapító felmentvényt adjon. (Ptk. 3:117. § (1) bekezdés)
     4. Amennyiben a vezető tisztségviselői jogviszony két egymást követő, beszámolóval foglalkozó ülés között megszűnik, kérheti, hogy a taggyűlés következő ülésén döntsön a felmentvény kiadásáról. (Ptk. 3:117. § (2) bekezdés)
     5. A tagok által hozott határozatokat a határozatok könyvében nyilvántartja oly módon, hogy azokat köteles meghozatalukat követően késedelem nélkül bevezetni a határozatok könyvébe. (Ptk. 3:194. §)
     6. A társaság átalakulására vonatkozó kezdeményezésről történő taggyűlési döntést követően köteles az átalakulási vagyonmérleg-tervezetet is tartalmazó átalakulási tervet készíteni és az a tagokkal közölni. (Ptk. 3:41. § (2) bekezdés)
     7. A taggyűlési jegyzőkönyvekről valamint a határozatok könyvéről adott másolatokat aláírásával hitelesíti. (Ptk. 3:195. §)
     8. A társaság tagjai részére köteles a társaságra vonatkozóan felvilágosítást adni, és számukra a jogi személyre vonatkozó iratokba és nyilvántartásokba betekintést biztosítani. A felvilágosítást és az iratbetekintést a jogosult által tett írásbeli titoktartási nyilatkozattételéhez kötheti. Megtagadhatja a felvilágosítást és az iratokba való betekintést, ***ha*** ez a társaság üzleti titkát sértené, ha a felvilágosítást kérő a jogát visszaélésszerűen gyakorolja, vagy felhívás ellenére nem tesz titoktartási nyilatkozatot. (Ptk. 3:23. § (1) (2) bekezdés)
     9. Kérheti a bíróságtól a tagok vagy a társaság szervei által hozott határozat hatályon kívül helyezését, ha a határozat jogszabálysértő vagy a társasági szerződésbe ütközik. (Ptk. 3:35. §)
     10. Javaslatot tesz az osztalékelőleg fizetésére. Az ügyvezető javaslatához a felügyelőbizottság jóváhagyása szükséges. (Ptk. 3:186. § (2) bekezdés)
     11. Amennyiben a felügyelőbizottság ellenőrző tevékenységéhez szakértőt kíván igénybe venni, úgy a felügyelőbizottság erre vonatkozó kérelmét köteles teljesíteni. (Ptk. 3:120. § (1) bekezdés)
     12. Ha a felügyelőbizottság tagjainak száma a társasági szerződésben meghatározott létszám alá csökken, az ügyvezető a felügyelőbizottság rendeltetésszerű működésének helyreállítása érdekében köteles összehívni a taggyűlést, vagy ülés tartása nélküli határozathozatalt kezdeményezni. (Ptk. 3:122. § (4) bekezdés)
     13. A könyvvizsgálóval a megbízási szerződést – a taggyűlés által meghatározott feltételekkel és díjazás mellett – a könyvvizsgáló megválasztását követő kilencven napon belül köti meg. (Ptk. 3:130. § (1) bekezdés)
     14. Köteles a társaság üzleti titkait megőrizni. Ezen túlmenően sem közölhet illetéktelen személlyel olyan adatot, amely munkaköre betöltésével jutott tudomására, és amelynek közlése a munkáltatóra (társaságra) vagy más személyre hátrányos következményekkel járhat. (Munkatörvénykönyve – továbbiakban: Mt. – 8.§ (4) bekezdés)
     15. A társaság munkavállalóival szemben a munkáltatói jogokat gyakorolja.
     16. Köteles intézkedni a társaság vezető tisztségviselői, a felügyelő bizottság tagjai és más, a taggyűlés által meghatározott vezető állású munkavállalói javadalmazása módjának, mértékének főbb elveiről és annak rendszeréről szóló, taggyűlés által elfogadott szabályzat cégbírósági letétbe helyezéséről annak elfogadásától számított 30 napon belül. (2009. évi CXXII. törvény 5.§ (3) bekezdés)
     17. Köteles gondoskodni azon okirat cégbírósági letétbe helyezéséről – annak aláírásától számított 30 napon belül -, amely bárki javára ingyenesen vagyont juttat, feltéve, ha annak összege (értéke) az 1.000.000.-Ft-ot meghaladja. Az összeghatár szempontjából a két éven belül ugyanannak a személynek, vagy szervezetnek nyújtott juttatásokat össze kell számítani.
     18. Köteles a cégbíróságon a cégiratok közé letétbe helyezni a társaság valamint tagja között létrejövő szerződést a szerződés aláírásától számított 30 napon belül. Ez a rendelkezés nem irányadó abban az esetben, ha a társaság és a tag a társaság tevékenységi körébe tartozó, szokásos nagyságrendű szerződést köt.

/Szokásos nagyságrendű szerződés: A társaság tevékenységi körébe tartozó, a társaság és a tagjai között megkötött szerződés, amelynek szerződéses értékhatára (egyenként) nem haladja meg az 1 millió forintot. A szokásos mértékű szerződések fogalmi körébe tartoznak azok a szerződések, amelyek a társaság és tagjai között a távhőszolgáltatásra vonatkozóan köttetnek értékhatárra tekintet nélkül./

* + 1. A taggyűlés hatáskörébe tartozó döntés meghozatalát megelőzően köteles a vezető tisztségviselők valamint a felügyelő bizottság véleményét megismerni, kivéve a megválasztással és kinevezéssel kapcsolatos ügyeket.

Halaszthatatlan döntés esetén a vélemény beszerzése rövid úton (pl.: távbeszélő, fax, e-mail) is történhet, azonban az így véleményt nyilvánító személy 8 napon belül köteles véleményét írásban is a döntést hozó rendelkezésére bocsátani. Köteles az írásos véleményt vagy az ülésről készült jegyzőkönyv, illetve, ha annak kivonata nyilvános a taggyűlési határozattal együtt – a döntés meghozatalától számított 30 napon belül a cégbíróságon a cégiratok közé letétbe helyezni.

* + 1. Kötelessége a taggyűlés kizárólagos hatáskörébe tartozó összes döntés előzetes véleményezése, kivéve a megválasztással és kinevezéssel kapcsolatos ügyeket.
    2. Mindaz joga és kötelezettsége, amit a hatályos jogszabályok (különösen a Ptk, Mt.), társasági szerződés valamint a munkáltatói jogkör gyakorlója részére előír.
    3. Ügyvezetési tevékenysége során a társaságnak okozott károkért a szerződésszegéssel okozott kárért való felelősség szabályai szerint felel a társasággal szemben. (Ptk. 3:24. §)
    4. Más gazdasági társaságban szükséges döntéshozatal esetén a jogszabályoknak, belső szabályzatoknak megfelelően köteles a Szombathelyi Távhőszolgáltató Kft. képviseletében eljárni.

1. Cégjegyzés
   1. A társaságot vezető ügyvezető a társaságot írásban cégjegyzés útján képviseli. (Ptk. 3:116. § (1) bekezdés)

A társaság cégjegyzése akként történik, hogy az előírt, előnyomott, illetve nyomtatott cégszöveg alá a társaság ügyvezetője önállóan az aláírási címpéldány (vagy aláírás-minta) szerint ír alá.

* 1. A társaság főkönyvelője:

A bankszámla felett önálló aláírási joggal rendelkezik. A bankszámla feletti rendelkezést megelőzően a főkönyvelő köteles a társaság belső szabályzatai (különös tekintettel a Szervezeti és Működési Szabályzatra) valamint a számviteli jogszabályok által előírt belső ellenőrző eljárások lefolytatására.

A képviseletre jogosult munkavállaló képviseleti jogát érvényesen nem ruházhatja át másra. (Ptk. 3:116. § (3) bekezdés)

IV.

A TÁRSASÁG TULAJDONOSI ELLENŐRZÉSE

1. A társaság felügyelő bizottsága:
   1. Kizáró okok:

Nem lehet a felügyelőbizottság tagja:

* + 1. akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője (Ptk. 3:26. § (2) bekezdés),
    2. a társaság munkavállalója (Ptk. 3:121. § (4) bekezdés)
  1. A felügyelőbizottság tagsága:
     1. felügyelőbizottság 5 tagból áll. A felügyelőbizottságba az Önkormányzat 4, az E.ON Energiatermelő Kft. 1 tagot delegál.
     2. A felügyelőbizottsági tag megbízatása 5 év vagy ennél rövidebb időtartamra szól. (Ptk. 3:121. § (2) bekezdés)
     3. A felügyelőbizottsági tagsági jogviszonyra a megbízási szerződés szabályait kell megfelelően alkalmazni. (Ptk. 3:121. § (3) bekezdés)
     4. A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai a jogi személy ügyvezetésétől függetlenek, tevékenységük során nem utasíthatóak. (Ptk. 3:26. § (3) bekezdés)
     5. Az első felügyelőbizottság tagjait a társasági szerződésben kell kijelölni, ezt követően a döntéshozó szerv választja a felügyelőbizottsági tagokat. A felügyelőbizottság tagsági jogviszony az elfogadással jön létre. (Ptk. 3:26. § (4) bekezdés)
  2. Működése:
     1. A felügyelőbizottság testületként működik; az egyes ellenőrzési feladatok elvégzésével bármely tagját megbízhatja, és az ellenőrzési feladatokat megoszthatja tagjai között. (Ptk. 3:121. § (1) bekezdés)
     2. Saját tagjai közül választ elnököt.

Ülése akkor határozatképes, ha tagjai legalább kétharmada, de legalább három fő az ülésen jelen van.

Ügyrendjét maga állapítja meg, és azt a taggyűlés hagyja jóvá. (Ptk. 3:122. § (1) (2) (3) bekezdés)

Határozatait a jelenlévők szótöbbségével hozza. (Ptk. 3:27. § (3) bekezdés)

* + 1. A könyvvizsgáló a felügyelőbizottság ülésén tanácskozási joggal részt vehet, a felügyelőbizottság felhívása esetén a könyvvizsgáló a felügyelőbizottság ülésén köteles részt venni. A felügyelőbizottság köteles napirendre tűzni a könyvvizsgáló által megtárgyalásra javasolt ügyeket. (Ptk. 3:131. § (3) bekezdés)
  1. Jog- és feladatköre:
     1. Feladata: az ügyvezető – társaság érdekeinek megóvása céljából történő – ellenőrzése (Ptk.3:26.§ (1) bekezdés)
     2. A felügyelőbizottság köteles a taggyűlés elé kerülő előterjesztéseket megvizsgálni, és ezekkel kapcsolatos álláspontját a taggyűlésen ismertetni. (Ptk. 3:27. § (1) bekezdés)
     3. A beszámolóról a taggyűlés a felügyelőbizottság írásbeli jelentésének birtokában dönthet. (Ptk. 3:120. § (2) bekezdés)
     4. A társaság irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. (Ptk. 3:27. § (2) bekezdés)
     5. Ha ellenőrző tevékenységéhez szakértőket kíván igénybe venni, a felügyelőbizottság erre irányuló kérelmét az ügyvezetés köteles teljesíteni. (Ptk. 3:120. § (1) bekezdés)
     6. Ha a felügyelőbizottság szerint az ügyvezetés tevékenysége jogszabályba vagy a létesítő okiratba ütközik, ellentétes a társaság legfőbb szerve határozataival vagy egyébként sérti a gazdasági társaság érdekeit, a felügyelőbizottság jogosult összehívni a taggyűlést a kérdés megtárgyalása és a szükséges határozatok meghozatal érdekében. (Ptk. 3:120. § (3) bekezdés)
     7. Ha a társasági szerződés az ügyvezető hatáskörébe tartozó egyes döntések meghozatalát a felügyelőbizottság előzetes jóváhagyásához köti, és a felügyelőbizottság az ügyvezető határozati javaslatát nem hagyja jóvá, de az ügyvezető a javaslatot fenntartja, az ügyvezető jogosult a taggyűlés döntését kérni. Ha a felügyelőbizottság jóváhagyta az ügyvezető javaslatát, a határozatból eredő károkért az azt megszavazó vezető tisztségviselő és felügyelőbizottsági tagok a társasággal szemben egyetemlegesen felelnek a szerződésszegéssel okozott károkért való felelősség szabályai szerint. (Ptk. 3:123. § (2) bekezdés)
     8. A felügyelőbizottság tagja kérheti a bíróságtól a tagok és a társaság szervei által hozott határozat hatályon kívül helyezését, ha a határozat jogszabálysértő vagy a létesítő okiratba ütközik. (Ptk. 3:35. §)
     9. A könyvvizsgáló személyére az ügyvezető a felügyelőbizottság egyetértésével tesz javaslatot a taggyűlésnek.

1. A társaság állandó könyvvizsgálója:
   1. Kizáró okok:

Nem lehet állandó könyvvizsgáló:

* + 1. a társaság tagja, vezető tisztségviselője, a felügyelőbizottság tagja és e személyek hozzátartozója,
    2. a társaság munkavállalója e jogviszony fennállása alatt és azt követő három évig. (Ptk. 3:129.§ (3) bekezdés)
  1. Állandó könyvvizsgáló:

a könyvvizsgálói nyilvántartásban szereplő egyéni könyvvizsgáló vagy könyvvizsgáló cég lehet. Ha a könyvvizsgálatot cég látja el, ki kell jelölni azt a személyt, aki a könyvvizsgálatot személyében végzi. (Ptk. 3:129.§ (2) bekezdés)

* 1. Működése:
     1. Az első állandó könyvvizsgálót a társasági szerződésben kell kijelölni, ezt követően a taggyűlés választja a könyvvizsgálót. (Ptk. 3:130. § (1) bekezdés)
     2. Megbízatásának időtartama: 5 év vagy ennél rövidebb időtartam. Nem lehet rövidebb a taggyűlés által történő megválasztásától a következő beszámolót elfogadó taggyűlés üléséig terjedő időszak. (Ptk. 3:130. § (2) bekezdés)
  2. Jog- és feladatköre:
     1. A társaság könyvvizsgálatát az állandó könyvvizsgáló látja el. Az állandó könyvvizsgáló feladatai ellátása érdekében betekinthet a társaság irataiba, számviteli nyilvántartásaiba, könyveibe, a vezető tisztségviselőtől, a felügyelőbizottság tagjaitól, és a társaság munkavállalóitól felvilágosítást kérhet, a társaság fizetési számláját, pénztárát, értékpapír- és áruállományát valamint szerződéseit megvizsgálhatja. (Ptk. 3:38.§ (1) bekezdés)
     2. Ha a könyvvizsgáló a társaság vagyonának olyan változását észleli, amely veszélyezteti a társasággal szembeni követelések kielégítését, vagy ha olyan körülményt észlel, amely a vezető tisztségviselő vagy felügyelőbizottsági tagok e minőségükben kifejtett tevékenységükért való felelősségét vonja maga után, késedelem nélkül köteles az ügyvezetésnél kezdeményezni a tagok döntéshozatalához szükséges intézkedések megtételét. Ha a kezdeményezés nem vezet eredményre, köteles a feltárt körülményekről a társaság törvényességi felügyeletét ellátó nyilvántartó bíróságot értesíteni. (Ptk. 3:38.§ (2) bekezdés)
     3. Az állandó könyvvizsgáló feladata: a könyvvizsgálatot szabályszerűen elvégezze, és ennek alapján a könyvvizsgálói jelentésben foglaljon állást arról, hogy a társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről. (Ptk. 3:129.§ (1) bekezdés)
     4. A társaság beszámolóját tárgyaló taggyűlésen köteles részt venni, de távolmaradása a taggyűlés megtartásának nem akadálya. (Ptk. 3:131. § (2) bekezdés).
     5. A felügyelőbizottsági ülésen részt vehet, a felügyelőbizottság felhívása alapján köteles részt venni. Javaslatot tehet a felügyelőbizottsági ülés napirendjére. (Ptk. 3:131. § (3) bekezdés).

V.

A TÁRSASÁG LEGFŐBB SZERVE: A TAGGYŰLÉS

1. A taggyűlés működése:
   1. A tagok az őket megillető döntési jogköröket a tagok összességéből álló testületben gyakorolják.

A taggyűlés döntéseit ülés tartásával vagy üléstartása nélkül hozza. (Ptk. 3:16. § (1) (2) bekezdés)

* 1. Taggyűlés ülés tartásával:
     1. Üléseit a társaság székhelyén tartja. (Ptk.3:17.§ (4) bekezdés)
     2. A taggyűlés ülésén a szabályszerűen közölt napirenden szereplő kérdésben hozható határozat, kivéve, ha az ülésen valamennyi részvételre jogosult jelen van, és egyhangúlag hozzájárul az ülés megtartásához. (Ptk.3:17.§ (6) bekezdés)
     3. Ha a tag a napirend kiegészítésére a napirend részletezettségére vonatkozó szabályoknak megfelelő javaslatot tesz, az általa megjelölt kérdést napirendre tűzöttnek kell tekinteni, ha javaslatát a taggyűlés előtt legalább három nappal közli a tagokkal és az ügyvezetővel. . (Ptk. 3:190. § (2) bekezdés)
     4. A taggyűlés ülése akkor határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.

Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során figyelmen kívül kell hagyni. (Ptk. 3:18. § (1) (2) bekezdés)

* + 1. A tagok a taggyűlésen szavazással hozzák meg határozataikat.

A határozat meghozatalakor nem szavazhat az,

1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
2. akivel a határozat szerint szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki a jogi személynek nem tagja vagy alapítója;
5. aki a döntésben érdekelt más szervezettel többségi befolyáson alapuló kapcsolatban áll; vagy
6. aki egyébként személyesen érdekelt a döntésben. (Ptk. 3:19. § (1) (2) bekezdés)
   * 1. A legfőbb szerv ülése nem nyilvános. A legfőbb szerv ülésén az vezető tisztségviselő és a felügyelőbizottság tagjai tanácskozási joggal részt vehetnek. (Ptk. 3:111. § (1) bekezdés)
     2. Ha a taggyűlés elvetette vagy nem bocsátotta határozathozatalra azt az indítványt, amely szerint az utolsó beszámolót, illetve az utolsó két évben az ügyvezető tevékenységével kapcsolatos valamely gazdasági eseményt vagy kötelezettségvállalást ezzel külön megbízandó könyvvizsgáló vizsgálja meg, ezt a vizsgálatot bármelyik tagnak vagy tagoknak a taggyűlés ülésétől számított harmincnapos jogvesztő határidőn belül benyújtott kérelmére a nyilvántartó bíróság a társaság költségére köteles elrendelni és a könyvvizsgálót kijelölni. (Ptk. 3:104. § (1) bekezdés)
     3. Ha a társaság legfőbb szerve elvetette vagy nem bocsátotta határozathozatalra azt az indítványt, hogy a társaságnak valamely tag, vezető tisztségviselő, felügyelőbizottsági tag, továbbá a könyvvizsgáló ellen támasztható követelését érvényesítsék, a követelést bármelyik tag a taggyűlés ülésétől számított harmincnapos jogvesztő határidőn belül a gazdasági társaság képviseletében a társaság javára maga is érvényesítheti. (Ptk. 3:105. §)
     4. A nem szabályosan összehívott vagy megtartott ülésen elfogadott és ebből az okból érvénytelen határozat az elfogadásának időpontjára visszamenő hatállyal érvényessé válik, ha a határozatot az ülés napjától számított harminc napon belül valamennyi tag egyhangúlag érvényesnek ismeri el. (Ptk. 3:111. § (3) bekezdés)
     5. Ha a taggyűlés ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához. (Ptk.3:17.§ (5) bekezdés)
     6. Ha a taggyűlés a vezető tisztségviselő kérésére a beszámoló elfogadásával egyidejűleg az előző üzleti évben kifejtett ügyvezetési tevékenység megfelelőségét megállapító felmentvényt ad, a társaság a vezető tisztségviselő ellen akkor léphet fel az ügyvezetési kötelezettségek megsértésére alapozott kártérítési igénnyel, ha a felmentvény magadásának alapjául szolgáló tények vagy adatok valótlanok vagy hiányosak voltak. (Ptk. 3:117. § (1) bekezdés)
     7. Ha a taggyűlés nem volt határozatképes, a megismételt taggyűlés az eredeti napirenden szereplő ügyekben a jelenlevők által képviselt szavazati jog mértékétől függetlenül határozatképes, ha azt az eredeti időpontot legalább három és legfeljebb tizenöt nappal követő időpontra hívják össze.

A határozatképtelenség miatt megismételt taggyűlés összehívása az eredeti taggyűlés meghívójában megjelölt feltételekkel történhet. (Ptk. 3:191. § (1) (2) bekezdés)

* 1. A tagoknak lehetősége van ülés tartása nélkül is határozathozatalra.
     1. Az ilyen határozathozatalt az ügyvezetés a határozat tervezetének a tagok vagy alapítók részére történő megküldésével kezdeményezi. A tagok vagy alapítók számára tervezett kézhezvételétől számított legalább nyolcnapos határidőt kell biztosítani arra, hogy szavazatukat megküldjék az ügyvezetés részére. (Ptk. 3:20. § (1) bekezdés)
     2. Az ülés tartása nélküli döntéshozatal során a Ptk-nak a határozatképességre és szavazásra vonatkozó rendelkezéseit azzal az eltéréssel kell alkalmazni, hogy a határozathozatali eljárás akkor eredményes, ha legalább annyi szavazatot megküldenek az ügyvezetés részére, amennyi szavazati jogot képviselő tag jelenléte a határozatképességéhez szükséges lenne ülés tartása esetén. (Ptk. 3:20. § (2) bekezdés)
     3. Ha bármely tag vagy alapító az ülés megtartását kívánja, a taggyűlést az ügyvezetőnek össze kell hívnia. (Ptk. 3:20. § (3) bekezdés)
     4. A szavazásra megszabott határidő utolsó napját követő három napon belül – ha valamennyi tag vagy alapító szavazata ezt megelőzően érkezik meg, akkor az utolsó szavazat beérkezésének napjától számított három napon belül – az ügyvezető megállapítja a szavazás eredményét, és azt további három napon belül közli a tagokkal. A határozathozatal napja: a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésnek napja. (Ptk. 3:20. § (4) bekezdés)
  2. A társaság bármelyik tagja az ok és a cél megjelölésével bármikor kérhetik a társaság legfőbb szerve ülésének összehívását vagy a legfőbb szerv ülés tartása nélküli döntéshozatalát. Ha az ügyvezető a kérelem kézhezvételétől számított nyolc napon belül nem intézkedik a taggyűlés ülésének a lehető legkorábbi időpontra történő összehívása érdekében, illetve nem kezdeményezi az ülés tartása nélküli döntéshozatalt, az ülést az indítványozók kérelmére a nyilvántartó bíróság hívja össze, vagy a nyilvántartó bíróság felhatalmazza az indítványozókat az ülés összehívására, illetve az ülés tartása nélküli döntéshozatal lebonyolítására. (Ptk. 3:103. § (1) bekezdés)
  3. A tagok a határozatképesség megállapításánál figyelembe vett szavazatok többségével hozzák meg határozataikat. (Ptk. 3:19.§ (3) bekezdés)

A szavazati jog mértéke a tagok vagyoni hozzájárulásához igazodik (Ptk. 3:110.§ (2) bekezdés):

1. A SZOVA Zrt. rendelkezik: 46.008 szavazattal (75%)
2. Az E.ON Energiatermelő Kft. rendelkezik: 15.336 szavazattal (25%).
3. A taggyűlés kizárólagos hatásköre:
   1. a társaság alapvető üzleti és személyi kérdéseiben való döntéshozatal (Ptk. 3:109. § (2) bekezdés):
4. ügyvezető megválasztása (Ptk. 3:113. § (1) bekezdés), visszahívása, díjazásának megállapítása /egyhangú döntés szükséges/,
5. felügyelő bizottság tagjainak megválasztása, visszahívása, díjazásának megállapítása, a felügyelőbizottság ügyrendjének elfogadása /egyhangú döntés szükséges/,
6. állandó könyvvizsgáló megválasztása (Ptk. 3:129.§ (1) bekezdés), visszahívása, díjazásának megállapítása, a könyvvizsgálóval megkötendő szerződés feltételeinek meghatározása (Ptk. 3:130.§ (1) bekezdés) /egyhangú döntés szükséges/;

amennyiben az ügyvezető a könyvvizsgáló megválasztásától számított kilencven napon belül a könyvvizsgálóval a szerződést nem köti meg, úgy a taggyűlés köteles új könyvvizsgálót választani, (Ptk. 3:130.§ (1) bekezdés)

1. olyan szerződések megkötésének jóváhagyása, amelyet a társaság köt saját tagjával, ügyvezetőjével, felügyelőbizottsági tagjával, választott társasági könyvvizsgálójával, vagy azok közeli hozzátartozójával (Ptk. 3:188. § (2) bekezdés), kivéve, ha az utóbbi szerződés megkötése a társaság szokásos tevékenységéhez tartozik;

/A társaság szokásos tevékenységéhez tartoznak a társaság fő tevékenységével (35.30’08 Gőzellátás, légkondicionálás) kapcsolatos szerződések./

* 1. a számviteli törvény szerinti beszámoló, féléves beszámoló (a továbbiakban: beszámoló) jóváhagyása és a nyereség felosztásáról való döntés (Ptk. 3:109. § (2) bekezdés), az osztalékfizetésről döntés a beszámolóval egyidejűleg történhet (Ptk. 3:185. § (2) bekezdés)
  2. döntés a beszámoló elfogadásával egyidejűleg az előző üzleti évben kifejtett ügyvezetési tevékenység megfelelőségét megállapító felmentvény kiadásáról (Ptk. 3:117. § (1) bekezdés)
  3. két, egymást követő beszámoló elfogadása közötti időszakban osztalékelőleg fizetéséről határozhat, ha

1. közbenső mérleg alapján megállapítható, hogy a társaság rendelkezik osztalék fizetéséhez szükséges fedezettel;
2. a kifizetés nem haladja meg az utolsó beszámoló szerinti üzleti év könyveinek lezárása óta keletkezett eredménynek a megállapított, illetve a szabad eredménytartalékkal kiegészített összegét; és
3. a társaságnak a helyesbített saját tőkéje a kifizetés folytán nem csökken a törzstőke összege alá. (Ptk. 3:186. § (1) bekezdés)
   1. döntés az osztalékfizetésről a beszámoló elfogadásával egyidejűleg (Ptk. 3:185. § (2) bekezdés)
   2. üzleti terv jóváhagyása,
   3. döntés a társasági szerződés módosításáról (Ptk.3:102:§ (1)(2)(3) bekezdés) /egyhangúság szükséges/;

amennyiben a társasági szerződés módosítása az egyes tagok jogait hátrányosan érintené, vagy helyzetét terhesebbé tenné; e kérdésben történő szavazásnál azok a tagok is szavazhatnak, akik egyébként szavazati joggal nem rendelkeznek (Ptk. 3:102.§ (3) bekezdés, /egyhangú döntés szükséges/;

* 1. a nem szabályosan összehívott vagy megtartott ülésen elfogadott és ebből az okból érvénytelen határozat az elfogadásának időpontjára visszamenő hatállyal érvényessé válik, ha a határozatot az ülés napjától számított harminc napon belül valamennyi tag egyhangúlag érvényesnek ismeri el (Ptk. 3:111. § (3) bekezdés)
  2. ha a taggyűlés ülését nem szabályszerűen hívták össze, az ülést akkor lehet megtartani, ha az ülésen valamennyi részvételre jogosult jelen van, és egyhangúlag hozzájárul az ülés megtartásához. (Ptk.3:17.§ (5) bekezdés)
  3. szervezeti és működési szabályzat jóváhagyása, /egyhangúság szükséges/
  4. döntés a taggal, a vezető tisztségviselővel, a felügyelőbizottsági taggal és a társasági könyvvizsgálóval szembeni kártérítési igény érvényesítéséről. (Ptk. 3:109. § (3) bekezdés)
  5. a társaság üzletrészeivel kapcsolatos döntések meghozatala /egyhangúság szükséges a következő kérdésekben/:

1. a társaság saját üzletrészét átruházással a taggyűlés döntése alapján szerezheti meg a Ptk. 3:174. § rendelkezései szerint (Ptk. 3:174. § (1) bekezdés)
2. döntés az üzletrész másokat megelőző megszerzésére irányuló jognak a társaság általi gyakorlásáról és e jog gyakorlására harmadik személy kijelöléséről (Ptk. 3:167. § (3) bekezdés)
3. beleegyezés az üzletrész kívülálló személyre történő átruházásához;

ha a társaság az átruházási szándék bejelentésétől számított harminc napon belül nem nyilatkozik, a beleegyezést megadottnak kell tekinteni, (Ptk. 3:167. § (6) bekezdés)

1. a 12.12. a)-b) pontjaiban meghatározott rendelkezéseket megfelelően alkalmazni kell az üzletrész végrehajtási eljárás keretében történő értékesítése esetén, (Ptk. 3:167. § (8) bekezdés)
2. az üzletrész bevonásáról döntés (Ptk.3:176.§ és 3:181. § (3) bekezdés)
3. más gazdasági társaság alapításáról, a már megalapított társaságban üzletrészének átruházásáról, a társaság megszüntetéséről továbbá már megalapított társaságban üzletrészvásárlásról, tagként történő belépésről és kilépésről döntés,
4. döntés az üzletrész felosztásáról (Ptk. 3:173. § (2) bekezdés),
5. a társaság által magához vont üzletrész tagok általi megvásárlásának elhatározása;
   1. döntés a társaság:
6. átalakulásának kezdeményezéséről az átalakulás módjának és a jogutód jogi személynek a meghatározásával (Ptk.3:41.§ (1) bekezdés, 3:136. §), átalakulási terve elfogadásáról, (Ptk.3:43.§ (1) bekezdés)
7. egyesüléséről, szétválásáról (Ptk.3:47.§)
   1. Döntés a törzstőkéről /egyhangúság szükséges a következő kérdésekben/:
      1. a törzstőke felemelése:
8. ha valamennyi tag teljes egészében szolgáltatta a törzsbetétjét, a taggyűlés egyhangú döntéssel elhatározhatja a törzstőke újabb vagyoni hozzájárulás szolgáltatásával történő felemelését Ptk. 3:198. §-ában foglaltak szerint (Ptk. 3:198. § (1) (2) (3) bekezdés)
9. egyhangúan dönt a taggyűlés a törzstőke emelésről a törzstőkén felüli vagyonából, ha a felemelt törzstőke nem haladja meg a társaság saját tőkéjét, és a társaság előző üzleti évre vonatkozó beszámolójának mérlege vagy a tárgyévi közbenső mérlege szerint a társaság rendelkezik olyan törzstőkén felüli vagyonnal, amely törzstőke emelésre fordítható; a törzstőkén felüli vagyonból történt törzstőke-emelés a tagok törzsbetéteit a korábbi törzsbetétek arányában növeli, (Ptk. 3:201. § (1) (2) bekezdés)
10. döntés a tőkeemelés során a vagyoni hozzájárulás szolgáltatására jogosult személy(ek)ről (Ptk. 3:199. § (2) bekezdés)
    * 1. a törzstőke leszállítása, tőkekivonás:

a taggyűlés a tőkekivonás, veszteségrendezés vagy a saját tőke más elemeinek növelése céljából, legalább háromnegyedes többséggel meghozott határozatával elhatározhatja a törzstőke leszállítását; a törzstőke kötelező leszállítása esetén a határozatot a társaság taggyűlése az e törvényben meghatározott ok bekövetkeztéről való tudomásszerzéstől számított harminc napon belül köteles meghozni. (Ptk. 3:202. § (1) bekezdés)

* 1. döntés a könyvvizsgáló 10.5.2. pontban meghatározott kezdeményezésére összehívott taggyűlésen,
  2. döntés a Ptk. 3:196. § (4) bekezdésében foglaltak szerint abban az esetben, ha a társaságnak nem maradt ügyvezetője,
  3. döntés a tag kizárásáról, (Ptk. 3:108. § (1) bekezdés)
  4. köteles szabályzatot (javadalmazási szabályzat) alkotni a társaság vezető tisztségviselői, a felügyelő bizottság tagjai és más, a taggyűlés által meghatározott vezető állású munkavállalói javadalmazása módjának, mértékének főbb elveiről és azok rendszeréről; a szabályzatban foglaltak alapján hatáskörébe tartozik a szabályzattal érintett személyi kör javadalmazásának (így különösen díjazásának, munkabérének, végkielégítésének, egyéb juttatásainak) megállapítása, és a javadalmazási szabályzat módosítása,
  5. döntés a társaság jogutód nélküli megszűntetéséről (Ptk. 3:48.§ (1) bekezdés c) pont)
  6. minden olyan kérdésben, amelyben a Ptk és a társasági szerződés egyhangúságot ír elő, egyhangú döntés szükséges, minden egyéb kérdésben háromnegyedes szótöbbséggel dönt a taggyűlés,
  7. amennyiben az ügyvezető igazgató nyilatkozatának érvényességéhez a taggyűlés jóváhagyása szükséges /egyhangúság szükséges/,
  8. minden olyan kérdésben, amit a jogszabály a taggyűlés hatáskörébe utal.

VI.

A TÁRSASÁG MŰKÖDÉSE

1. A társaság működésének tartama: határozatlan idő.
2. A társaság által teljesített kifizetések
   1. A társaság saját tőkéjéből a tagok javára, azok tagsági jogviszonyára figyelemmel kifizetést a társaság fennállása során kizárólag a Ptk-ban meghatározott esetekben és – a törzstőke leszállításának esetét kivéve –a tárgyévi adózott eredményből illetve a szabad eredménytartalékkal kiegészített tárgyévi adózott eredményből teljesíthet. Nem kerülhet sor kifizetésre, ha a társaság helyesbített saját tőkéje nem éri el vagy a kifizetés következtében nem érné el a társaság törzstőkéjét, továbbá, ha a kifizetés veszélyeztetné a társaság fizetőképességét. (Ptk. 3:184.§ (1) bekezdés)
   2. A pénzbe***l***i és nem pénzbe***l***i juttatás egyaránt kifizetésnek minősül. (Ptk. 3:184.§ (2) bekezdés)
   3. Azokat a kifizetéseket, amelyeket a 14.1. pontban foglaltak ellenére teljesítettek, a társaság részére vissza kell fizetni. (Ptk. 3:184.§ (3) bekezdés)
   4. A társaság nyeresége a tagokat vagyoni hozzájárulásuk arányában illeti meg, és a veszteséget is ilyen arányban kell viselniük. A társaság a tag részére a tárgyévi adózott eredménye, illetve szabad eredménytartaléka terhére teljesíthet kifizetést vagy más vagyoni szolgáltatást. (Ptk. 3:88. § (2) bekezdés)
   5. A tagot a társaságnak a tag javára történő kifizetések céljából felosztható és a taggyűlés által felosztani rendelt saját tőkéjéből a törzsbetétek arányában meghatározott összeg (továbbiakban: osztalék) illeti meg. Osztalékra az a tag jogosult, aki az osztalékfizetésről szóló döntés meghozatalának időpontjában a társasággal szemben a tagsági jogok gyakorlására jogosult. A tag osztalékra a már teljesített vagyoni hozzájárulás arányában jogosult. (Ptk. 3:185. § (1) bekezdés)
3. Az üzletrész:
   1. Az üzletrész a törzsbetéthez kapcsolódó tagsági jogok és kötelezettségek összessége. Az üzletrész a társaság nyilvántartásba vételével keletkezik. Az üzletrész mértéke a tagok törzsbetétjéhez igazodik. Azonos mértékű üzletrészhez azonos mértékű jogok fűződnek. . (Ptk. 3:164. § (1)(2) bekezdés)
   2. Az üzletrész a társaság tagjai között szabadon átruházható. (Ptk. 3:166. § (1) (2) bekezdés)
   3. A pénzszolgáltatás ellenében átruházni kívánt üzletrész megszerzésére a többi tag, a társaság vagy a társaság által kijelölt személy – ebben a sorrendben – az elővásárlásra vonatkozó rendelkezések megfelelő alkalmazásával másokat megelőzően jogosult. E jog átruházása semmis. Az üzletrész másokat megelőző megszerzésére irányuló jog a tagokat üzletrészeik egymáshoz viszonyított mértéke szerint, arányosan illeti meg. (Ptk. 3:167. § (2) bekezdés)
   4. Az üzletrész másokat megelőző megszerzésére irányuló jog megsértésével kötött szerződés hatálytalanságának megállapítása iránt a szerződéskötéstől számított egyéves jogvesztő határidőn belül pert lehet indítani. (Ptk. 3:167. § (4) bekezdés)
   5. Ha a tag az ajánlat közlésétől számított tizenöt napon belül, a társaság vagy a társaság által kijelölt személy az ajánlat közlésétől számított harminc napon belül nem nyilatkozik, úgy kell tekinteni, hogy jogával nem kívánt élni. (Ptk. 3:167. § (5) bekezdés)
   6. Az üzletrészt kívülálló személyre akkor lehet átruházni, ha a tag a törzsbetétet teljes mértékben szolgáltatta, kivéve, ha az átruházásra azért kerül sor, mert a vagyoni hozzájárulás, illetve a pótbefizetés teljesítésének elmulasztása vagy kizárás miatt a tag tagsági viszonya megszűnt. (Ptk. 3:167. § (1) bekezdés)
   7. A jogi személy tag átalakulása, egyesülése, szétválása vagy jogszabály alapján az üzletrész tekintetében bekövetkezett jogutódlása esetén a jogutód – a jogutódlás igazolása mellett – kérheti az ügyvezetőtől a tagjegyzékbe való bejegyzését. (Ptk. 3:170. § (1) bekezdés)
   8. Ha a jogi személy tag jogutód nélkül úgy szűnik meg, hogy üzletrészének sem a törlését megelőző, sem az üzletrészre kiterjedően lefolytatott vagyonrendezési eljárás alapján nincs új jogosultja, a társaság az üzletrész bevonásáról vagy üzletrész tagok közötti – törzsbetéteik arányában történő – felosztásáról köteles dönteni. (Ptk. 3:171. §)
   9. Az üzletrész:
4. átruházás,
5. a jogi személy tag szétválása folytán az üzletrész tekintetében bekövetkezett jogutódlás,
6. új jogosult hiányában a tag jogutód nélküli megszűnése esetén osztható fel. (Ptk. 3:173. § (1) bekezdés)

VII.

A TÁRSASÁG MEGSZŰNÉSE

1. A társaság a cégjegyzékből történő törléssel szűnik meg.
2. A megszűnés esetei:
   1. Jogutód nélkül szűnik meg a gazdasági társaság, ha:
3. taggyűlés elhatározza a társaság jogutód nélküli megszűnését,
4. az arra jogosult szerv megszünteti, feltéve, hogy – 18.1.a) esetet is ideértve – hogy a társság vagyoni viszonyainak lezárására irányuló megfelelő eljárás lefolytatását követen a bíróság a társaságot a nyilvántartásából törli. (Ptk. 3:48. § (1) bekezdés)
   1. Jogutóddal szűnik meg a társaság az alábbi esetekben:
      1. Átalakulás

a társaság más típusú jogi személlyé történő alakulása esetén az átalakuló jogi személy megszűnik, jogai és kötelezettségei az átalakulással keletkező jogi személyre mint általános jogutódra szállnak át. (Ptk. 3:39. § (1) (2) bekezdés)

* + 1. Egyesülés:

A társaság más jogi személyekkel összeolvadás vagy beolvadás útján egyesülhet.

1. Összeolvadásnál: az összeolvadó jogi személyek megszűnnek, és új jogi személy jön létre általános jogutódlás mellett.
2. Beolvadásnál: a beolvadó jogi személy szűnik meg, általános jogutódja az egyesülésben részt vevő másik jogi személy. (Ptk. 3:44. § (1) (2) (3) bekezdés)
   * 1. Szétválás:

A társaság különválás vagy kiválás útján több jogi személlyé szétválhat.

1. Különválás esetén: a társaság megszűnik, és vagyona a különválással létrejövő több jogi személyre, mint jogutódra száll át.
2. Kiválás esetén: a társaság fennmarad, és vagyonának egy része a kiválással létrejövő jogi személyre, mint jogutódra száll át.
3. A társaság különválással és kiválással úgy is szétválhat, hogy:

* a kiváló tag a társaság vagyonának egy részével már működő jog személyhez, mint jogutódhoz csatlakozik (beolvadásos kiválás),
* a különváló tagok a társaság vagyonának rájuk eső részével különböző, már működő jogi személyekhez, mint jogutódokhoz csatlakoznak (beolvadásos különválás). (Ptk. 3:45. § (1) (2) bekezdés

VIII.

ZÁRÓ RENDELKEZÉSEK

1. Jelen társasági szerződésben nem szabályozott kérdésekben a hatályos Ptk. rendelkezései az irányadók.
2. A társasági szerződés ***29.*** számú módosítással egységes szerkezetét ***– a melléklettel -*** az ügyvezető, mint a tagok akaratával mindenben megegyezőt a taggyűlés a ***……………………*** számú határozata alapján jóváhagyólag aláírta Szombathelyen, 2015. ***……………………… napján:***

Kovács Márta

ügyvezető igazgató

A társasági szerződés egységes szerkezetét ***– a melléklettel -*** készítette, és ellenjegyezte Szombathelyen, 2015. ***……………………… napján:***

……………………..

…………..

***A társasági szerződés melléklete***

1. A társaság tagjainak adatai:
   1. Neve: SZOVA Szombathelyi Vagyonhasznosító és Városgazdálkodási

Zártkörűen működő Részvénytársaság (továbbiakban: SZOVA Zrt.)

Székhelye: 9700 Szombathely, Welther Károly utca 4.

Képviseli: Dr. Németh Gábor Ph.D vezérigazgató

Cégjegyzékszáma: Cg.18-10-100680

* 1. Neve: E.ON Energiatermelő Korlátolt Felelősségű Társaság

(továbbiakban: E.ON Energiatermelő Kft.)

Székhelye: 4030 Debrecen, Mikepércsi u. 1.

Képviselő: Szappanos Sándor ügyvezető igazgató

Cégjegyzékszáma: Cg.09-09-002879

1. A felügyelő bizottság tagjai és megbízatásuk időtartama:
   1. Jamniczky Zsolt (an.: Dobó Mária Katalin), 1028 Budapest, Noémi u. 30. sz. alatti lakos, akinek megbízatása 2014. december hó 1. napjától 2019. november hó 30. napjáig tart.
   2. Dr. Takátsné Dr. Tenki Mária (an.: Mirga Ilona) 9700 Szombathely, Jókai Mór u. 12. sz. alatti lakos, akinek megbízatása 2014. december hó 1. napjától 2019. november hó 30. napjáig tart.
   3. Soós József (an.: Ámon Irén), 9700 Szombathely, Szövő u. 84. sz. alatti lakos, akinek megbízatása 2014. december hó 1. napjától 2019. november hó 30. napjáig tart.
   4. Balassa Péter Sándor (an.: Vámos Piroska), 9700 Szombathely, Király u. 7. I/3. sz. alatti lakos, akinek megbízatása 2014. december hó 1. napjától 2019. november hó 30. napjáig tart.
   5. Rettegi Attila (an.: Kertész Katalin), 9700 Szombathely, Hermán u. 5. sz. alatti lakos, akinek megbízatása 2014. december hó 1. napjától 2019. november hó 30. napjáig tart.
2. A társaság ügyvezetője:

Kovács Márta (szül. hely, idő: Szombathely, 1974. július 21., an.: Bodorkós Márta, szem. ig. szám: 552814MA, lakcíme: 9700 Szombathely, Üstökös u. 21.) akinek megbízatása – munkaviszony keretében – 2015. január 1. napjától 2015. június 30. napjáig szól.

1. ***A társaság állandó könyvvizsgálója:***
   1. ***Neve:***

***…………………………………………………….***

***(székhelye: ………………………………., nyilvántartási száma: …………………, cégjegyzékszáma: ………………………..)***

* 1. ***A könyvvizsgálatért felelős személy:***

***…………………. (szül.: ……………………., an.: …………) ……………………….. sz. alatti lakos, kamarai tagsági száma: ………………….)***

* 1. ***Megbízatásának időtartama:***

***A könyvvizsgáló megbízatása 2015. június 1. napjától számított …. éves időtartamra szól, azaz 20…. ……………. hó. …… napjáig tart a 2015., ………………………………… évek könyvvizsgálatára vonatkozóan.***

* 1. ***A könyvvizsgálat díja: ……………………,- (azaz …………………………………) Ft/év, amely összeg nem tartalmazza az Áfa-t.***

***Szombathelyen, 2015. …………. hó …. napján***

Kovács Márta

ügyvezető igazgató